ธนาคารกรุงเทพ เผยสินเชื่อดีไม่มีสะดุด
ชาติศิริ การันตี สินเชื่อโตดีคงเป้าหมายเดิม ชี้ การค้าระหว่างประเทศขับเคลื่อนเศรษฐกิจไทย
18 มิ.ย. 2553

ชาติศิริ การันตี สินเชื่อโตดีคงเป้าหมายเดิม ชี้ การค้าระหว่างประเทศขับเคลื่อนเศรษฐกิจไทย 
นายชาติศิริ โสภณพนิช กรรมการผู้จัดการใหญ่ ธนาคารกรุงเทพ เปิดเผยว่า สินเชื่อขยายตัวได้ดี ไม่มีสะดุด เเม้จะมีช่วงขึ้นๆ ลงๆ เเต่ยังคงขยายตัวได้ต่อเนื่อง จากหลากหลายธุรกิจ ทั้งลูกค้ารายใหญ่ รายกลาง รายปลีกเเละลูกค้าบุคคล จึงยังคงเป้าหมายอัตราเติบโตของสินเชื่อไว้ที่ 5 % เช่นเดิม
นอกจากนี้ ลูกค้าที่มีโครงการลงทุนก็ยังเดินหน้าลงทุนต่อไป เเล้วเชื่อว่าจะได้เห็นโครงการลงทุนออกมาอีกเป็นลำดับ 
นายชาติศิริ เปิดเผยว่า หัวใจสำคัญที่จะผลักดันเศรษฐกิจ คือ การค้าขายระหว่างประเทศ ซึ่งต้องจับตาดูการค้าขายทั่วโลกว่าเป็นอย่างไร เเต่การค้าขายในเอเชียขยายตัวได้ดี  ประกอบกับเเนวโน้มเศรษฐกิจยังใช้ได้ ก็น่าจะเติบโตได้ดีพอประมาณ ธนาคารกรุงเทพ คาดว่าเศรษฐกิจจะเติบโตได้ 4-5% ในปีนี้